laion/Wikipedia-Exotic huggingface dataset:
קרחון פרל הארבור

קרחון פרל הארבור (באנגלית: Pearl Harbor Glacier או Pearl Harbour Glacier) הוא קרחון יובלי גדול בהרי ויקטורי, באזור חוף בורכגרווינק, בארץ ויקטוריה, שבאנטארקטיקה. הקרחון זורם לכיוון מזרח מהרי ויקטורי, ונשפך לחלקו הדרום-מערבי של קרחון טאקר, 31 קילומטרים מצפון-מערב לגבעת בייפאס באזור פסגת לטינו. בתנאי אור יום מסוימים, הקרחון זוהר בצורה יוצאת דופן, הנוצרת בשל צורת הבתרונות של פני הקרחון. גובהו של הקרחון 798 מטרים מעל פני הים. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד. השם מנציח את הגבורה של כוחות צי ארצות הברית בעת המתקפה על פרל הארבור בשנת 1941. קרחון פרל הארבור באתר הסקר הגאולוגי של ארצות הברית קרחון פרל הארבור באתר הגאזט האנטארקטי של ממשלת ניו זילנד קרחון פארל הרבור באתר הגאזט האנטארקטי המשווה SCAR של ממשלת אוסטרליה קרחון פרל הארבור באתר mindat מחשבון מרחקים - המרחק מקרחון פרל הארבור לאתרים סמוכים מזג אוויר נוכחי מעודכן בקרחון פרל הארבור תחזית מזג אוויר עדכנית ארוכת טווח עבור קרחון פרל הארבור סטטיסטיקות מזג אוויר ונתוני מזג אוויר היסטוריים עבור קרחון פרל הארבור ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי מידע על מראה הקרחון מידע על גובה הקרחון
רולף מ. צינקרנגל

רולף מרטין צינקרנגל (בגרמנית: Rolf Martin Zinkernagel; נולד ב-6 בינואר 1944) הוא פרופסור לאימונולוגיה ניסיונית באוניברסיטת ציריך. הוא זכה בפרס נובל לפיזיולוגיה או לרפואה בשנת 1996 על גילוי האופן בו מערכת החיסון מזהה תאים הנגועים בנגיף. צינקרנגל קיבל את תואר ה-MD שלו מאוניברסיטת בזל בשנת 1970 ואת הדוקטורט שלו מהאוניברסיטה הלאומית של אוסטרליה בשנת 1975. צינקרנגל חבר במועצה המייעצת המדעית של המכון לחקר הסרטן, האקדמיה הלאומית למדעים, והאקדמיה לאימונולוגיה של סרטן. צינקרנגל נבחר כעמית מקביל לאקדמיה האוסטרלית למדע בשנת 1996. הוא גילה את האופן בו מערכת החיסון מזהה תאים הנגועים בנגיף. נגיפים מדביקים תאי מארח ומתרבים בתוכם. תאי T רוצחים הורסים את אותם תאים נגועים כדי שהנגיפים לא יוכלו להתרבות. צינקרנגל ודוהרטי גילו שכדי שתאי T הרוצחים יזהו תאים נגועים הם נאלצו לזהות שתי מולקולות על פני התא - לא רק אנטיגן הנגיף, אלא גם מולקולה של קומפלקס ההיסטו-תאימות העיקרי (MHC). זיהוי זה נעשה על ידי קולטן תאי T על פני תא ה-T. ה-MHC זוהה בעבר כאחראית לדחיית רקמות לא תואמות במהלך ההשתלה. צינקרנגל ודוהרטי גילו כי ה-MHC אחראי גם על הגוף הנלחם בנגיפי דלקת קרום המוח. יחד עם פיטר סי דוהרטי האוסטרלי הוא קיבל את פרס נובל לפיזיולוגיה או לרפואה לשנת 1996 על גילוי האופן בו מערכת החיסון מזהה תאים הנגועים בנגיף. בשנת 1999 הוענק לו מלווה של כבוד מסדר אוסטרליה (AC), הכבוד האזרחי הגבוה ביותר באוסטרליה, על עבודתו המדעית עם דוהרטי. בנוסף לפרס נובל, הוא גם זכה בפרס קלואידה בשנת 1981, בפרס המכון לחקר הסרטן ויליאם ב. קולי בשנת 1987, בפרס אוטו-נגלי-פריי בשנת 1988 ובפרס המחקר הרפואי אלברט לסקר בשנת 1995. צינקרנגל נבחר לחבר זר בחברה המלכותית (ForMeRS) בשנת 1998. מדיה וקבצים בנושא רולף מ. צינקרנגל בוויקישיתוף רולף מ. צינקרנגל, באתר פרס נובל (באנגלית) רולף מ. צינקרנגל, באתר אנציקלופדיה בריטניקה (באנגלית) The Nobel Prize in Physiology or Medicine 1996, NobelPrize.org (באנגלית) The role of the H-2 gene complex in cell-mediated immunity to viral and bacterial infections in mice
גרגנטואוויס

גרגנטואוויס (שם מדעי: Gargantuavis) הוא סוג נכחד של עוף גדול שהתקיים במשך הקרטיקון בתור הקמפן, לפני 73 מיליון שנה והוא נחשב לאחד מגדולי העופות של עידן המזוזואיקון. היה זה עוף יחיד במשפחה Gargantuaviidae והוא כלל מין אחד - Gargantuavis philonius. בממדיו היה דומה ליען או קזואר והגיע למשקל מוערך של 140 ק"ג בממוצע. המאובנים שלו נמצאו בדרום ספרד, בצפון צרפת וברומניה ב-1995. בעבר חוקרים חשבו שמדובר בסוג קרוב לעופות הבתראים, אך בעקבות שרידי האגן שנמצאו באי האצג (שכיום זאת רומניה), הראו תכונות פרמיטיביות יותר. עצם הירך של עוף זה, הייתה מראה צורות גרביפורטליות ולא שהיא שטחית, שלא מותאמות לריצה. בשל השרידים המקוטעים שנמצאו, ישנם היבטים רבים של הביולוגיה והאקולוגיה שלהם, שאינם ידועות, כמו הרגלי תזונה. אף על פי שעוף זה ידוע רק מכמה שרידים שונים של עצמות בודדות ומאובנות, יש מידע על מראה חייו והאקולוגיה שלו. בנוסף לכך הוסברו כמה דגימות, שמייצגות כמה חלקים מוגבלים של השלד, כמו: עצמות, חוליות שהתמזגו מעל הירך, 2 עצמות ירך, חוליה צווארית אחת, שהופנו לסוג, בהתבסס על העובדה שהוא משתלב מאוד היטב עם הירך. עם זאת לא נמצאו שרידי גולגולות, ולכן הצורה של הראש אינה ידועה כלל. עם זאת, נמצאה חוליית צוואר, שהייתה ארוכה למדי ודקה, שהיה נראה כאילו היא מונעת נוכחות של גולגולת מסיבית. עם זאת, מלבד גודלו הגדול, שאחד מהמאפיינים החריגים ביותר של הסוג, הוא האגן, במקור היו דיווחים, על כך שהיא הייתה רחבה יותר, בדומה לאלה של עופות המואה הנכחדים, אם כי דגימה שהייתה שמורה בהרבה, שנמצאה ב-2015 הראתה גם, כי פרשנות זו נובעת מכתישה במקור. הירכיים של העוף, אפילו על פי שהן עדיין היו רחבות, הן היו צרות בהרבה, ודמו יותר לזה של עוף מודרני, במקור ממה שהם חשבו. בנוסף לרוחב של העוף, שהיה יוצא דופן, שמנע מהשתי איליה להיפגש בקדמה של האגן, שקע הירך של קדמת האגן הוצב קרוב לחזית, ולא לאמצע האגן. האגן הרחב מראה שהוא לא היה מהיר במיוחד. מדיה וקבצים בנושא גרגנטואוויס בוויקישיתוף גרגנטואוויס, באתר GBIF (באנגלית)
צבא ההגנה לישראל במלחמת העצמאות

מלחמת העצמאות הייתה המלחמה הראשונה והגדולה שידע צבא הגנה לישראל, אשר הוקם במהלך המלחמה עצמה. המלחמה החלה ב-30 בנובמבר 1947, ומעורבותו של צה"ל החלה מיד עם הקמתו בסוף מאי 1948. הרמטכ"ל ומפקדו הראשון של צה"ל במלחמה היה רא"ל יעקב דורי. בשל מחלתו של דורי, במשך כמה חודשים היה ראש אגף המבצעים האלוף יגאל ידין הרמטכ"ל בפועל. עם הקמתו של צה"ל, הוכפפו אליו 12 החטיבות של ההגנה: ערך מורחב – מבצעי צה"ל במלחמת העצמאות ב-26 במאי 1948 וכשבועיים לאחר הכרזת העצמאות, ראש הממשלה ושר הביטחון דוד בן-גוריון הכריז על הקמת צה"ל באמצעות "פקודת צבא ההגנה לישראל". צה"ל התבסס על מבנה ההגנה והפלמ"ח (שפורק רשמית בנובמבר 1948), ואליו התמזגו לוחמי הבריגדה היהודית, וכן לוחמי המחתרות אצ"ל ולח"י. עם הקמתו (28 במאי), שירתו בצה"ל כ-28,852 איש אל מול כ-35,000 איש לכוחות ערב. עם הכרזת העצמאות והקמתו של צה"ל, העימותים חדלו להתקיים רק בשטח ארץ ישראל לבדה, כאשר מדינות ערב פלשו אל ישראל. המבצעים הראשונים בימים שלאחר הקמת צה"ל היו בן נון א' ובן נון ב', שבהם הכוחות הישראליים ניסו ללא הצלחה לכבוש את אזור לטרון מידי הלגיון הערבי. בנוסף על כישלון זה, בימים אלו נכנע גם הרובע היהודי לשלטונות ירדן. המבצע האחרון של צה"ל במלחמה היה מבצע עובדה במרץ 1949, שבו נכבש הנגב הדרומי ואזור אילת. כשנתיים לאחר סיום המלחמה הוחלט לתת את אות מלחמת הקוממיות לחיילים ואזרחים שהשתתפו במלחמה. חטיבות צה"ל במלחמת העצמאות מבצעי צה"ל במלחמת העצמאות חיל האוויר הישראלי במלחמת העצמאות אמצעי לחימה במלחמת העצמאות אנדרטאות מלחמת העצמאות בישראל דף המסקר את המלחמה, באתר צה"ל
בית הכנסת הגדול בעדן

בית הכנסת הגדול של עדן (בערבית: كنيس عدن الكبير, Al-Milama'l-kabira), המכונה גם בית הכנסת מגן אברהם או מגן אברהם נבנה בשנת 1858. בית הכנסת נוסד בעדן בשנת 1860 על ידי מנחם מסה מיהודי עדן. הוא היה גדול מספיק כדי לאכלס למעלה מ-2,000 מתפללים. הדוכן היה עשוי שיש טהור, לבן ומלוטש, כאשר 7 מדרגות שיש מובילות אליו. הרצפה הייתה עשויה מקטעי שיש, בדוגמת שחור ולבן כמו על לוח שחמט. התיבה נבנתה בנישה של הקיר, וכוסתה בשישה וילונות שזורים במשי ושזורים בספירים בוהקים, מעליהם כתרי התורה. מגילות התורה עוטרו בכתרים ורימונים, חלקם זהב וחלקם כסף מזוקק טהור. שני הלוחות של עשרת הדברות משני צידי הדלתות היו עשויים כסף מלוטש. התקרה הענקית נתמכה על ידי שמונה עמודי עץ, ארבעה מכל צד. לכל עמודה היה רדיוס של שני מטר וגובהם 12 מטר. התקרה והחלונות הרבים רצופים ויטראז'ים בצבע בוהק ועשרות פנסים. לאורך הקיר המזרחי הייתה עזרת נשים עם 200 מקומות. הכניסה לבית הכנסת הייתה דרך חצר ענקית, ששימשה גם כמקום תפילה בשבת ובימי הקדושה החשובים. בצד הדרומי של בית הכנסת נבנתה גם מקווה. בשנת 1947 נהרס בית הכנסת במהלך פרעות עדן. "Jewish Community of Aden". Beit Hatfutsot Open Databases Project, The Museum of the Jewish People at Beit Hatfutsot. הפורעים רצחו את יהודי עדן, השוטרים עמדו וחייכו, באתר הארץ, 30 בנובמבר 2016
Black Pumas

Black Pumas הוא אלבום הבכורה של להקת הסול הפסיכדלי בלאק פומאס. האלבום יצא לאור ב-21 ביוני 2019, על ידי חברת התקליטים ATO רקורדס. מהדורת הדלוקס של האלבום קיבלה מועמדות לפרס גראמי בקטגוריית "אלבום השנה" בטקס פרסי גראמי ה-63 ב-24 בנובמבר 2020, בעוד שהשיר "Colors" קיבל שתי מועמדויות לקטגוריות "הקלטת השנה" ו"ביצוע השורשים האמריקאי הטוב ביותר". מידע על האלבום Black Pumas באתר MusicBrainz מידע על האלבום Black Pumas באתר AllMusic האלבום Black Pumas באתר Discogs האלבום Black Pumas באתר ספוטיפיי Toth, Evan (29 ביוני 2020). "Black Pumas' Psychedelic Soul Eponymous Debut". Analog Planet. נבדק ב-28 בנובמבר 2020. {{cite web}}: (עזרה) "Black Pumas - Black Moon Rising / Fire". 45cat. נבדק ב-28 בנובמבר 2020. {{cite web}}: (עזרה) "Fire / Black Moon Rising, Black Pumas". Qobuz. נבדק ב-28 בנובמבר 2020. {{cite web}}: (עזרה) "Colors, Black Pumas". Qobuz. נבדק ב-28 בנובמבר 2020. {{cite web}}: (עזרה) "Grammy Nominations 2021: See the List". הניו יורק טיימס. 24 בנובמבר 2020. נבדק ב-25 בנובמבר 2020. {{cite web}}: (עזרה)
Alfredo

Alfredo הוא אלבום אולפן משותף של הראפר האמריקאי פרדי גיבס ומפיק ההיפ הופ האמריקאי דה אלכימיסט. האלבום יצא לאור ב-29 במאי 2020, על ידי חברת התקליטים ESGN רקורדס של גיבס, כמו גם ALC רקורדס ואמפייר דיסטריביושן. האלבום הוא הפרויקט הראשון בין גיבס ודה אלכימיסט בלבד, שכן הוא מציין גם את הפעם השנייה שהם משתפים פעולה באורך מלא, לאחר האלבום Fetti, אותו הוציאו יחד עם הראפר קורנסי (אנ'). האלבום מכיל הופעות אורח של חבריו של גיבס, הראפרים ריק רוס, בני דה בוצ'ר, טיילר, דה קריאייטור וקונוויי דה משין. האלבום קיבל מועמדות לפרס גראמי בקטגוריית "אלבום הראפ הטוב ביותר" בטקס פרסי גראמי ה-63. האלבום הגיע בשיאו למקום ה-15 במצעד הבילבורד 200, וצבר 30,000 יחידות שקולות לאלבום בשבוע הראשון לצאתו. האלבום הוא האלבום של גיבס ודה אלכימיסט בהתאמה שהגיע למיקום הגבוה ביותר במצעד. מידע על האלבום Alfredo באתר MusicBrainz מידע על האלבום Alfredo באתר AllMusic האלבום Alfredo באתר Discogs Eustice, Kyle (28 במאי 2020). "Freddie Gibbs & The Alchemist Drop Surprise 'Alfredo' Album Stream". HipHopDX. נבדק ב-28 במאי 2020. {{cite web}}: (עזרה) Breihan, Tom (28 במאי 2020). "Freddie Gibbs & The Alchemist Announce Surprise Album 'Alfredo', Share First Single "1985": Listen". Stereogum. נבדק ב-28 במאי 2020. {{cite web}}: (עזרה) Hopkins, Anna (27 בספטמבר 2018). "Freddie Gibbs & Currensy to Drop 'Fetti' Album on Halloween". XXL. נבדק ב-8 ביולי 2020. {{cite web}}: (עזרה) Warner, Denise (24 בנובמבר 2020). "2021 Grammy Nominations: See the Full List". Billboard. נבדק ב-24 בנובמבר 2020. {{cite web}}: (עזרה) Caulfield, Keith (4 ביוני 2020). "Lady Gaga's 'Chromatica' on Course for No. 1 Debut on Billboard 200 Chart". Billboard. נבדק ב-10 ביוני 2020. {{cite web}}: (עזרה) Johnson, Patrick (19 ביוני 2020). "Freddie Gibbs, The Alchemist 'Alfredo' Interview". Hypebeast. נבדק ב-24 ביוני 2020. {{cite web}}: (עזרה)
King's Disease

King's Disease הוא אלבום האולפן השלושה עשר של הראפר האמריקאי נאז. האלבום יצא לאור ב-21 באוגוסט 2020, על ידי חברת התקליטים מאס אפיל רקורדס. האלבום יצא לאחר אלבומו השנים עשר, Nasir, שיצא שנתיים קודם לכן. האלבום מכיל הופעות אורח של צ'ארלי וילסון (אנ'), היט-בוי, ביג שון, דון טוליבר, ליל דורק (אנ'), אנדרסון פאאק, ברוסי בי, הסופרגרופ של נאז דה פירם (אנ'), פאביו פוריין ואייסאפ פרג. את האלבום הפיקו נאז עצמו והיט-בוי. האלבום הגיע בשיאו למקום החמישי במצעד הבילבורד 200, עם 47,000 יחידות שקולות לאלבום, מתוכן 28,000 מכירות טהורות. האלבום הוא אלבומו ה-14 של נאז שהגיע לעשירייה הפותחת במצעד. בנובמבר 2020, הוכרז כי האלבום קיבל מועמדות לפרס גראמי בקטגוריית "אלבום הראפ של השנה" בטקס פרסי גראמי ה-63, המועמדות הראשונה של נאז בטקס מזה שמונה שנים והזכייה הראשונה שלו אי פעם. אלבום ההמשך, King's Disease II, יצא לאור ב-6 באוגוסט 2021. מידע על האלבום King's Disease באתר MusicBrainz מידע על האלבום King's Disease באתר AllMusic האלבום King's Disease באתר Discogs האלבום King's Disease באתר ספוטיפיי האלבום King's Disease באתר אפל מיוזיק האלבום King's Disease באתר טיידל FNR TIGG (21 באוגוסט 2020). "Nas Returns With New Album 'King's Disease' f./ Big Sean, Charlie Wilson, Lil Durk, and More". Complex. נבדק ב-21 באוגוסט 2020. {{cite journal}}: (עזרה) "Taylor Swift's 'Folklore' Ties for Most Weeks at No. 1 in 2020 on Billboard 200 Albums Chart". Billboard. 30 באוגוסט 2020. {{cite web}}: (עזרה) Nas, GRAMMY.com, ‏2 בדצמבר 2020 (באנגלית)
The Quarrymen

The Quarrymen (באנגלית: המחצבים) היא להקת סקיפל ורוק אנד רול אנגלית שמקורה בליברפול, אשר הוקמה על ידי ג'ון לנון בשנת 1956. להקה זו התפתחה להיות להקת הביטלס כארבע שנים מאוחר יותר. שם הלהקה הושפע מהמנון בית הספר של לנון. באמצע שנות ה-50 חלה בבריטניה תחייה של סגנון הסקיפל אשר היה פופולרי מאוד במהלך שנות ה-20 וה-30. בצעירותו, למד לנון לנגן על בנג'ו בעזרת אמו, מה שהוביל אותו לייסד הרכב מוזיקלי בנובמבר 1956. הקוורימן הופיעו בבתי ספר, בבתי קולנוע ובתחרויות שונות. באוקטובר 1957 הצטרף ללהקה פול מקרטני. הקוורימן התמקדו בתחילה בניגון גרסאות כיסוי לשיריהם של אומני רוקנרול ידועים ובהם אלביס פרסלי, ליטל ריצ'רד וקארל פרקינס. ההשפעה המשמעותית על חברי ההרכב בתקופה זו היה באדי הולי אשר הוביל אותם לכתוב שירים בעצמם. בתחילת 1958 מקרטני הזמין את ג'ורג' האריסון (אשר למד איתו באותו בית הספר) להצטרף לקוורימן. גילו הצעיר של האריסון (יליד 1943) הדאיגו בתחילה את לנון, אך הוא שוכנע על ידי מקרטני. כך למעשה נוצר ההרכב הבסיסי של הביטלס. ביולי 1958 החלה הלהקה להקליט גרסאות כיסוי לשיריו של באדי הולי. הכיוון האמנותי של הלהקה הוביל את שאר חבריה (מלבד לנון, מקרטני והאריסון) לעזוב. בתחילת 1960 הצטרף ללהקה הנגן סטיוארט סאטקליף וההרכב שינה את שמו לביטלס. חברי הלהקה המקוריים מתחילתה (מלבד חברי הביטלס) התאחדו בשנות ה-90 וממשיכים להופיע עד היום. מדיה וקבצים בנושא The Quarrymen בוויקישיתוף אתר האינטרנט הרשמי של The Quarrymen The Quarrymen, במסד הנתונים הקולנועיים IMDb (באנגלית) The Quarrymen, באתר אפל מיוזיק (באנגלית) The Quarrymen, באתר Last.fm (באנגלית) The Quarrymen, באתר AllMusic (באנגלית) The Quarrymen, באתר MusicBrainz (באנגלית) The Quarrymen, באתר דיזר The Quarrymen, באתר Discogs (באנגלית) The Quarrymen, באתר Songkick (באנגלית)
גבעת בייפאס

גבעת בייפאס (באנגלית: Bypass Hill) היא גבעה באזור חוף בורכגרווינק בארץ ויקטוריה, שבאנטארקטיקה. הגבעה ממוקמת בנקודת ההתמזגות בין קרחון טאקר, וקרחון טרפלגר. גובהה של הפסגה 660 מטרים מעל פני הים. שמה של הגבעה ניתן לה על ידי משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1957–1958. משלחת הסקר הגאולוגי הקימה תחנת סקר על הגבעה. גבעת בייפאס באתר הסקר הגאולוגי של ארצות הברית גבעת בייפאס באתר הגאזט האנטארקטי של ממשלת ניו זילנד גבעת בייפאס באתר הגאזט האנטארקטי המשווה SCAR של ממשלת אוסטרליה נתוני זריחת/שקיעת שמש/ירח עדכניים עבור גבעת בייפאס מזג אוויר נוכחי מעודכן בגבעת בייפאס תחזית מזג אוויר עדכנית ארוכת טווח עבור גבעת בייפאס סטטיסטיקות מזג אוויר ונתוני מזג אוויר היסטוריים עבור פסגת בייפאס גאזט השמות האנטארקטיים הרשמי של ארצות הברית מידע גאוגרפי והיסטורי בדומה לשני נהרות אשר יכולים להתמזג לנהר אחד, כך גם קרחונים יכולים להתמזג.
מגנר איסאקסן

מגנר איסאקסן (בנורווגית: Magnar Isaksen;‏ 13 באוקטובר 1910 – 8 ביוני 1979) היה כדורגלן נורווגי, ששיחק בעמדת החלוץ. בקריירה הקבוצתית זכה בגביע הנורווגי עם Lyn בשנים 1945 ו-1946. במדים הלאומיים כבש 5 שערים ב-14 הופעות. הופעת הבכורה שלו הייתה ב-26 ביולי 1936 בניצחון 3–4 נגד שוודיה בסטוקהולם, בה גם כבש. איסאקסן היה שותף לזכייה במדליית ארד באולימפיאדת 1936. ברבע הגמר כבש צמד בניצחון 0–2 על גרמניה הנאצית, המשחק היחיד בו הרודן אדולף היטלר צפה מהיציע. בנוסף לכך שיחק במונדיאל 1938 בו נורווגיה סיימה את דרכה במשחק הראשון. מדיה וקבצים בנושא מגנר איסאקסן בוויקישיתוף מגנר איסאקסן, באתר Transfermarkt מגנר איסאקסן, באתר Soccerway מגנר איסאקסן, באתר WorldFootball.net מגנר איסאקסן, באתר National Football Teams מגנר איסאקסן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מגנר איסאקסן".
טריומף 10/20

טריומף 10/20 (באנגלית: Triumph 10/20) היא מכונית מסוג טורפדו מתוצרת יצרנית הרכב הבריטית טריומף, אשר יוצרה בין השנים 1923–1926 בבריטניה. בנוסף לדגם הראשוני, יוצר דגם ספורט עם לוחות גוף מאלומיניום וכנפיים ארוכות. מנוע: 4 צילינדרים, מנוע קדמי, מנוע שסתום צדדי, מנוע בעירה פנימית, מנוע בנזין שפותח על ידי "Harry Ricardo" (אנ'). תיבת ההילוכים עם ארבעה הילוכים הורכבה באופן מרכזי וחוברה למנוע על ידי פיר כונן קצר. 1 מאייד מתוצרת "Zenith". "טריומף 10/20" הייתה מכונית הייצור הבריטית הראשונה שהותקנה בה בלמים הידראוליים, אך בהתחלה על הגלגלים האחוריים בלבד. עבודת גוף הדגם בוצעה על ידי חברת "Regent Carriage Company" מלונדון. מחיר דגמי "טריומף 10/20" בשנת 1923 נע בין 430–460 לירות שטרלינג. 2 מושבים "tourer" עם לוחות פלדה + מושב נשלף מסוג "dicky seat" (אנ') מתא המטען האחורי. 4 מושבים "tourer" – דלת אחת בצד הנהג ושתי דלתות בצד הנוסע (יוצר משנת 1924). טריומף טריומף סופר 9 מדיה וקבצים בנושא טריומף 10/20 בוויקישיתוף סגנון גוף הטורפדו היה סוג של גוף רכב ששימש בתחילת המאה העשרים עד אמצע שנות השלושים Graham Robson, The Story of Triumph Sports Cars, Motor Racing Publications, 1972, ISBN 0-90054-923-8. שבעים וחמש שנה של מכוניות טריומף, 30–31 במאי 1998, ראו "טריומף 10/20" web.archive.org/web/20050502173818 The internal-combustion engine by Harry Ralph Ricardo, Blackie and Son Limited "טריומף 10/20" בתצורה 2+1 מושבים – תמונה pinterest.co.uk/pin
פרד רוזנר

פרד רוזנר (באנגלית: Fred Rosner; 3 באוקטובר 1935 - יולי 2024) היה רופא יהודי-אמריקאי יליד גרמניה, פרופסור לרפואה בבית הספר לרפואה במאונט סיני, ומנהל המחלקה לרפואה במרכז בית החולים קווינס. יו"ר הוועדה לאתיקה רפואית של מדינת ניו יורק. מומחה לאתיקה רפואית יהודית, לרפואה והלכה ולכתבי הרפואה של הרמב"ם. רוזנר נולד וגדל בברלין, גרמניה. בגיל שלוש, הוא ואחיו היו על סירות הקינדר-טרנספורט האחרונות לבריטניה. לאחר סיום מלחמת העולם השנייה היגר לארצות הברית והיה סטודנט לתואר ראשון בישיבה יוניברסיטי. הוסמך לתואר דוקטור במכללה לרפואה של אלברט איינשטיין, וסיים את לימודי התואר הראשון בשנת 1959. נפטר ביולי 2024. רוזנר היה דיפלומט של המועצה האמריקאית לרפואה פנימית ומוסמך על ידי המועצה בהמטולוגיה. בין פרסיו הרבים ניתן למנות את פרס איזק הייס, MD, של איגוד הרפואה האמריקני, ואת פרס MD עבור ג'ון בל, "מנהיגות באתיקה ומקצועיות"; פרס הזיכרון של ברנרד רוול מטעם עמותת בוגרי מכללות הישיבה על "הישגים מכובדים באמנויות ומדעים;" ופרס לורנס ד'רדווי למצוינות בכתיבה רפואית מטעם האגודה הרפואית בניו יורק. רוזנר פרסם שמונה ספרים על אתיקה רפואית יהודית, כולל רפואה מודרנית ואתיקה יהודית (Ktav, 1991); רפואה ומשפט יהודי I, II ו-III (ג'ייסון ארונסון, 1990 ו-1993); חלוצי האתיקה הרפואית היהודית (ג'ייסון ארונסון, 1997); ואתיקה ביו-רפואית ומשפט יהודי (Ktav, 2001). הוא גם תרגם את שבעת הכרכים של האנציקלופדיה ההלכתית רפואית מעברית לאנגלית כאנציקלופדיה לאתיקה רפואית יהודית. ספריו האחרים כוללים: תרגום לאנגלית לעבודת העיון הקלאסית של יוליוס פרוס, רפואה מקראית ותלמודית (הודפסה מחדש ב-1993); והאנציקלופדיה לרפואה במקרא ובתלמוד (ג'ייסון ארונסון, 2000). הוא גם המתרגם והעורך של כתבי הרפואה של הרמב"ם (שבעה כרכים בהוצאת המכון לחקר הרמב"ם, חיפה); אנציקלופדיה רפואית של הרמב"ם (ג'ייסון ארונסון, 1998); ומורשתו הרפואית של הרמב"ם (1998). הוא פרסם גם כמעט 800 מאמרים ו-39 פרקים בספרים על כל ההיבטים של האתיקה הרפואית היהודית וההיסטוריה הרפואית היהודית, ועל נושאים רבים הקשורים להמטולוגיה המיוחדת שלו, כולל לוקמיה ואנמיה, אימונולוגיה ורפואה כללית. רוזנר הוא סמכות ידועה ברחבי העולם בנושא אתיקה רפואית, לאחר שהרצה רבות בנושא אתיקה רפואית יהודית ברחבי ארצות הברית ושימש כפרופסור אורח או כמרצה בישראל, אנגליה, צרפת, גרמניה, מקסיקו, קנדה, הולנד, דרום אפריקה, ניו זילנד ואוסטרליה. פרד רוזנר, דף שער בספרייה הלאומית עמוד הפייסבוק של כתב עת Tradition.
מארין טומאסוב

מארין טומאסוב (בקרואטית: Marin Tomasov; נולד ב-31 באוגוסט 1987 בזאדאר שביוגוסלביה) הוא כדורגלן קרואטי, המשחק בעמדת קשר באסטנה. מארין טומאסוב נולד באי ליד זאדאר, אז חלק של יוגוסלביה. הוא למד כדורגל בקבוצת הנוער של זאדאר ובשנת 2006 חתם חוזה עם הקבוצה הבוגרת. בסוף עונת 2008 הוא זכה בתואר "תקוות השנה" בקרואטיה ולקראת עונת 2009 הוא עבר להיידוק ספליט איתה השתתף לראשונה במשחקי הליגה האירופית. בשנת 2012 הוא חתם במינכן 1860 ששיחקה בליגת משנה הגרמנית. בשנת 2015 טומאסוב חזר לקרואטיה והתחיל לשחק ברייקה. הוא שיחק עונה בודדת בערב הסעודית ובשנת 2017 הושאל לאסטנה. לאור שילובו הטוב בקבוצה הוא נרכש תמורת 500 אלף יורו. בעונת 2019 טומאסוב היה מלך השערים של הקבוצה עם 19 שערי ליגה ו-7 שערים במשחקים אירופיים. בשלוש שנים באסטנה הוא זכה באליפות בכל העונות. בשנים 2007–2008 טומאסוב שיחק מספר פעמים בנבחרת הנוער של קרואטיה. בשנת 2013 הוא שיחק פעם בודדת עבור הנבחרת הבוגרת. מדיה וקבצים בנושא מארין טומאסוב בוויקישיתוף מארין טומאסוב, באתר Transfermarkt מארין טומאסוב, באתר Fussballdaten.de (בגרמנית) מארין טומאסוב, באתר Soccerway מארין טומאסוב, באתר WorldFootball.net מארין טומאסוב, באתר National Football Teams מארין טומאסוב, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
Tell Me You Love Me (שיר)

"Tell Me You Love Me" (בעברית: "תגיד לי שאתה אוהב אותי") הוא שיר שהוקלט על ידי הזמרת האמריקאית דמי לובאטו. השיר יצא לאור תחת הוצאת חברות התקליטים הוליווד רקורדס, איילנד רקורדס, וסייפהאוס רקורדס ב-24 באוגוסט 2017 כסינגל השיווקי הראשון מאלבומה השישי של לובאטו בעל אותו השם. ב-14 בנובמבר 2017 יצא השיר לאור כסינגל השני והאחרון מהאלבום. לובאטו ביצעה את השיר כשיר הסיום בסיבוב ההופעות Tell Me You Love Me World Tour. ב-6 באפריל 2021 ביצעה לובאטו את השיר בהופעה חיה שהועברה בשידור חי ברשת החברתית טיקטוק. בהופעה גם ביצעה את השירים "California Sober", ‏"ICU (Madison's Lullabye)", ‏"The Way You Don't Look At Me", ‏"Dancing with the Devil", ‏"The Art Of Starting Over", ‏"OK Not to Be OK" ו-"Mad World". מידע על הסינגל "Tell Me You Love Me" באתר מיוזיק בריינז סרטון השיר "Tell Me You Love Me" באתר יוטיוב Demi Lovato - Tell Me You Love Me (Live on TikTok), סרטון בערוץ "DemiLovato", באתר יוטיוב (אורך: 4:02), 6 באפריל 2021
שמואל הולנדר

שמואל הוֹלַנדֶר (נולד בה' באב ה'תש"ו, 2 באוגוסט 1946) הוא עורך דין ישראלי, לשעבר נציב שירות המדינה ומזכיר הממשלה. הולנדר נולד בצ'כוסלובקיה להורים ניצולי שואה ב-2 באוגוסט 1946, ועלה לישראל בשנת 1949. הוא למד בישיבת "מרום ציון" בשכונת בית וגן שבירושלים. לאחר מכן למד משפטים באוניברסיטה העברית, וסיים את לימודיו בשנת 1970. מאותה שנה חבר הולנדר בלשכת עורכי הדין. בשנים 1970‏-1973 שירת בפרקליטות הצבאית כתובע צבאי פיקודי וכשופט, והגיע לדרגת רב-סרן. הולנדר ביצע במהלך השנים תפקידי ייעוץ משפטי שונים: בשנים 1973‏-1982 ובשנת 1985 שימש כסגן היועץ המשפטי במשרד מבקר המדינה. בשנים 1982‏-1984 שימש כשליח הסוכנות היהודית בארצות הברית. בשנים 1986‏-1992 שימש כיועץ המשפטי של נציבות שירות המדינה. בשנים 1992‏-1994 שימש כיועץ המשפטי של משרד ראש הממשלה. בשנת 1994 מונה הולנדר לתפקיד מזכיר הממשלה, וכיהן בתפקיד תחת ראשי הממשלה יצחק רבין ושמעון פרס, עד לאחר הבחירות בשנת 1996. ב-1 בנובמבר 1996 מונה הולנדר לתפקיד נציב שירות המדינה, בו הוא כיהן עד לחודש נובמבר 2010. במאי 2010, סמוך למועד בו היה אמור להסתיים תפקידו, הוארך תפקידו בארבעה חודשים נוספים. באוגוסט אותה שנה, לאחר כהונה בת כמעט 15 שנים, הודיע הולנדר על כוונתו לפרוש מתפקידו. בתקופת כהונתו ספג ביקורת בשני דוחו"ת מבקר המדינה הקשורים בהתנהלותו, בין היתר בהקשר לכך שאיפשר גידול חד במספר נושאי משרות אמון במשרד ראש הממשלה מתשעה ל-53. ביקורת נוספת נמתחה על תפקודו במספר תחקירים עיתונאיים ובעתירה של התנועה למען איכות השלטון בישראל שאף דרשה להדיחו, בטענה כי "נציבות שירות המדינה בראשותו הלכה למעשה והתפרקה מייעודה, חטאה לתפקידה והפקירה את מערכת המינויים ללחצים, עיוותים, מקורבים ומקושרים". העתירה לא הגיעה למיצוי בשל הודעתו של הולנדר כי הוא מתכוון לפרוש. בשנת 2006 יצא לאור ספרו של הולנדר, אוויר פסגות, בהוצאת ידיעות אחרונות. הולנדר נשוי ואב לארבעה. היה מקורב לרב נתן בוקובזה. שוקי שדה, "לפעמים אני חי בתחושה שאני הפראייר והאידיוט הכי גדול בישראל", באתר TheMarker‏, 13 במאי 2010 שמואל הולנדר (1946-), דף שער בספרייה הלאומית ברק רביד, הממשלה אישרה את הארכת כהונת נציב שירות המדינה שמואל הולנדר, באתר הארץ, 23 במאי 2010 צבי לביא, נציב שירות המדינה הודיע על פרישתו מהתפקיד, באתר ynet, 11 באוגוסט 2010 ישראל היום | הזיכוי של וינרוט: השאלות שנשארו, באתר web.archive.org, ‏2016-03-03 חן אגרי, מהפכת המשילות, באתר העין השביעית, 26 במרץ 2024 נציב שירות המדינה לשעבר שמואל הולנדר - על הרב נתן בוקובזה, שידור בכאן ב-2018. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רודולף הס (פירושונים)

האם התכוונתם ל... וולטר רודולף הס – רופא שווייצרי, זוכה פרס נובל לפיזיולוגיה או לרפואה רודולף ולטר ריכרד הס (Heß) - מזכירו האישי של אדולף היטלר ולאחר מכן סגנו רודולף פרנץ הס (Höß) פושע מלחמה נאצי בכיר, מפקד מחנה ההשמדה אושוויץ
אדם קומלושי

אדם קומלושי (בהונגרית: Ádám Komlósi -‏ נולד ב-5 בדצמבר 1977) הוא כדורגלן עבר הונגרי ששיחק כבלם. קומלושי התחיל לשחק כדורגל בקבוצה בוגרת של "קזינצברציקה". בשנת 1998 הוא עבר למ.ט.ק. בודפשט ואיתה זכה בתואר אליפות הראשון שלו בשנת 2003. בעונת 2004/05 הוא שיחק בדברצן ו.ס.ק. ואיתה זכה במקום השלישי בעונה הראשונה ובהמשך זכה באליפות בשלוש עונות. הוא עזב את "דברצן" בשנת 2011 ומאז שיחק בליגות נמוכות בהונגריה. החל משנת 1996 אדם קומלושי שיחק בנבחרת הנוער של הונגריה ובסך הכול היה שותף ל-16 משחקים. בשנת 2004 הוא לראשונה השתתף במשחק של הנבחרת הבוגרת. אמנם בשנת 2006 הוא נפצע, הוחלף על ידי וילמוש ואנצאק ומאז השתתפותו בנבחרת פחתה. אדם קומלושי פרש מכדורגל בשנת 2018. מדיה וקבצים בנושא אדם קומלושי בוויקישיתוף אדם קומלושי, באתר Transfermarkt אדם קומלושי, באתר Soccerway אדם קומלושי, באתר National Football Teams אדם קומלושי, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.